రితికా ఖత్నానీ

రితికా ఖత్నానీ (జననం 2002 ఏప్రిల్ 26) ఒక భారతీయ మోడల్. ఆమె మిస్ దివా 2021లో మిస్ సుప్రానేషనల్ ఇండియా 2021 టైటిల్ ను గెలుచుకుంది . మిస్ సుప్రానేషన్ 2022లో ఆమె భారతదేశానికి ప్రాతినిధ్యం వహించింది. అక్కడ ఆమె మిస్ సుప్రానేషనల్ ఆసియా 2022 కిరీటాన్ని కూడా గెలుచుకుంది.

 వ్యక్తిగత జీవితం 
మహారాష్ట్ర పూణేలో జన్మించిన రితికను సింగిల్ పేరెంట్ గా తల్లి పెంచింది. ఆమెకు ఒక సోదరుడు కూడా ఉన్నాడు. ఆమె విబ్జియార్ హైస్కూల్లో చదివి, ఆ తరువాత ముంబైలోని జై హింద్ కాలేజీలో మాస్ మీడియా అండ్ కమ్యూనికేషన్ లో డిగ్రీ పూర్తిచేసింది.

 కెరీర్ 

 మిస్ టీన్ దివా 2018 
రితికా ఖత్నానీ 16 సంవత్సరాల వయస్సులో మిస్ టీన్ దివా 2018 టైటిల్ గెలుచుకుంది.

 మిస్ టీన్ ఇంటర్నేషనల్ 2018 
ఆమె మిస్ టీన్ ఇంటర్నేషనల్ 2018లో భారతదేశానికి ప్రాతినిధ్యం వహించింది, అక్కడ ఆమె రన్నరప్ గా నిలిచింది.

 మిస్ దివా 2021 
ఆ తర్వాత ఆమె 19 సంవత్సరాల వయస్సులో మిస్ దివా 2021 పోటీలో పాల్గొంది. ఆమె మిస్ దివా సుప్రానేషనల్ 2021 కిరీటాన్ని అవుట్గోయింగ్ టైటిల్ హోల్డర్ ఆవృతి చౌదరి చేత పొందింది.

 మిస్ సుప్రానేషనల్ 2022 
రితికా ఖత్నానీ పోలాండ్ నోవీ సాక్జ్ లో నిర్వహించిన మిస్ సుప్రానేషనల్ 2022 పోటీలకు భారతదేశానికి ప్రాతినిధ్యం వహించింది. ఆమె టాప్ 12 ఫైనలిస్టులకు చేరుకుంది. ఆమె మిస్ సుప్రానేషనల్ ఆసియా 2022, మిస్ ఫోటోజెనిక్ టైటిల్స్ గెలుచుకుంది.

 మూలాలు 

వర్గం:2002 జననాలు
వర్గం:జీవిస్తున్న ప్రజలు